**รายงานการประชุม**

**คณะกรรมการบริหารงานจังหวัดแบบบูรณาการจังหวัดอ่างทอง (ก.บ.จ.อท.)**

**ครั้งที่ 3/2559**

**วันศุกร์ที่ 1 เมษายน 2559 เวลา 13.30 น.**

**ณ ห้องประชุมวิเศษชัยชาญ ชั้น 2 ศาลากลางจังหวัดอ่างทอง**

------------------------------

**ผู้เข้าประชุม**

1. นายวีร์รวุทธ์ ปุตระเศรณี ผู้ว่าราชการจังหวัดอ่างทอง ประธาน
2. นายสมฤกษ์ บัวใหญ่ รองผู้ว่าราชการจังหวัดอ่างทอง
3. นายขจรชัย วัฒนาประยูร รองผู้ว่าราชการจังหวัดอ่างทอง

4. นายรัฐฐะ สิริธรังศรี ปลัดจังหวัดอ่างทอง

5. นายปรีชา เดชพันธุ์ หัวหน้าสำนักงานจังหวัดอ่างทอง

6. นายสุวิทย์ ชลกุลจนา แทน อัยการจังหวัดอ่างทอง

7. พ.ต.ท.สืบศักดิ์ ผินแสง แทน ผู้บังคับการตำรวจภูธรจังหวัดอ่างทอง

8. นายทวีป ทองเนื้อแปด แทน นายแพทย์สาธารณสุขจังหวัดอ่างทอง

9. นางสาววิลาวรรณ พญาน้อย คลังจังหวัดอ่างทอง

10. นายประวิทย์ ตั้งตรัสธรรม ขนส่งจังหวัดอ่างทอง

๑1. นายประพนธ์ ศิลปะรัศมี แรงงานจังหวัดอ่างทอง

12. นางสาวเสาวลักษณ์ ศัพทเสวี แทน อุตสาหกรรมจังหวัดอ่างทอง

๑3. นางสาวมารศรี  ติปยานนท์ พาณิชย์จังหวัดอ่างทอง

๑4. นางศรีสุดา บานเย็น รักษาราชการแทน เกษตรและสหกรณ์จังหวัดอ่างทอง

๑5. นางสาวจริญญา เพชรไทย แทน ท่องเที่ยวและกีฬาจังหวัดอ่างทอง

๑6. นายนันทภพ เคหา แทน ผู้อำนวยการสำนักงานเขตพื้นที่การศึกษาประถมศึกษาอ่างทอง

๑7. นางจุรีพร ขันตี วัฒนธรรมจังหวัดอ่างทอง

18. นางสาวน้ำค้าง คันธรักษ์ พัฒนาสังคมและความมั่นคงของมนุษย์จังหวัดอ่างทอง

19. นางสาวทิพย์วรรณ เทศบุตร ประชาสัมพันธ์จังหวัดอ่างทอง

20. นางเสาวเพ็ญ จำปาเป้า ผู้บัญชาการเรือนจำจังหวัดอ่างทอง

๒1. นายประสิทธิ์ บางชมพู ผู้จัดการการไฟฟ้าส่วนภูมิภาคจังหวัดอ่างทอง

22. นางสาวพัชรภร แก้วรัตน์ แทน นายกองค์การบริหารส่วนจังหวัดอ่างทอง

23. นายสุเทพ เพ็งสุข แทน นายกเทศมนตรีตำบลบางจัก

24. นายวินัย สมบุญวงษ์ แทน นายกเทศมนตรีตำบลม่วงเตี้ย

25. นางสาวขนิษฐา สุขแสงจันทร์ แทน ประธานสภาอุตสาหกรรมจังหวัดอ่างทอง

26. นายสุรินทร์ นิลเลิศ ประธานเครือข่ายประชาสังคมจังหวัดอ่างทอง

27. นางฐิติพร จิตรเนื่อง ประธานคณะกรรมการการพัฒนาสตรีจังหวัดอ่างทอง

28. นายสมพงษ์ คงแช่มดี ภาคประชาสังคม อำเภอวิเศษชัยชาญ

29. นายวินัย บุญศรี ภาคประชาสังคม อำเภอแสวงหา

30. นางสาววีรวรรณ จันทนเสวี หัวหน้ากลุ่มงานยุทธศาสตร์การพัฒนาจังหวัด สำนักงานจังหวัดอ่างทอง

31. นางสาวปัญจรัตน์ วัฒนถาวร หัวหน้ากลุ่มงานข้อมูลสารสนเทศและการสื่อสาร สำนักงานจังหวัดอ่างทอง

**ผู้ไม่มาประชุม**

1. รอง ผอ. รมน. จว.อท. ติดราชการ

2. รองเสนาธิการมณฑลทหารบกที่ 13 ติดราชการ

3. สัสดีจังหวัดอ่างทอง ติดราชการ

4. ผู้อำนวยการสำนักงานทรัพยากรธรรมชาติและสิ่งแวดล้อมจังหวัดอ่างทอง ติดราชการ

5. นายกเทศมนตรีเมืองอ่างทอง ติดราชการ

6. ประธานหอการค้าจังหวัดอ่างทอง ติดภารกิจ

7. ภาคประชาสังคม อำเภอเมืองอ่างทอง ติดภารกิจ

8. ภาคประชาสังคม อำเภอโพธิ์ทอง ติดภารกิจ

9. ภาคประชาสังคม อำเภอป่าโมก ติดภารกิจ

10. ประธานกรรมการอิสลามจังหวัดอ่างทอง ติดภารกิจ

11. ภาคประชาสังคม อำเภอสามโก้ ติดภารกิจ

12. หัวหน้ากลุ่มงานอำนวยการ สำนักงานจังหวัดอ่างทอง ติดราชการ

13. หัวหน้ากลุ่มงานบริหารทรัพยากรบุคคล สำนักงานจังหวัดอ่างทอง ติดราชการ

**ผู้เข้าร่วมประชุม**

1. นายสมชาย ไพรวัลย์ แทน โยธาธิการและผังเมืองจังหวัดอ่างทอง

2. นายพะลิน สุทธิบุตร แทน ผู้อำนวยการโครงการชลประทานอ่างทอง

3. นายสมศักดิ์ อิ่มสำราญ ผู้อำนวยการสถานีพัฒนาที่ดินอ่างทอง

4. นายสมชาย รัตน์ประสาทพร รองประธานกรรมการธรรมาภิบาลจังหวัด

5. นางอารมณ์ จีนอ่อน พนักงานพิมพ์ ส 3 สำนักงานจังหวัดอ่างทอง

6. นางสาวสุธีรา บุญประดิษฐ์ พนักงานวิเคราะห์นโยบายและแผน สำนักงานจังหวัดอ่างทอง

7. นางสาวกฤติยา ศศะภูริ เจ้าหน้าที่วิเคราะห์และติดตามประเมินผล สำนักงานจังหวัดอ่างทอง

**เริ่มประชุม เวลา 13.30 น.**

**ระเบียบวาระที่ 1 เรื่องประธานแจ้งให้ที่ประชุมทราบ**

**ประธาน**  เนื่องจากนายวีร์รวุทธ์ ปุตระเศรณี ผู้ว่าราชการจังหวัดอ่างทอง ประธานการประชุม

คณะกรรมการบริหารงานจังหวัดแบบบูรณาการ (ก.บ.ก.จังหวัดอ่างทอง) ติดภารกิจสำคัญ จึงมอบหมายให้นายสมฤกษ์ บัวใหญ่ รองผู้ว่าราชการจังหวัดอ่างทอง เปิดประชุม

**มติที่ประชุม** รับทราบ

**ระเบียบวาระที่ 2 เรื่องรับรองรายงานการประชุม**

**2.1 รับรองรายงานการประชุม ก.บ.จ.อท. ครั้งที่ 2/2559 เมื่อวันที่ 10 มีนาคม 2559**

**หัวหน้าสำนักงานจังหวัด** ตามที่จังหวัดได้จัดประชุมคณะกรรมการบริหารงานจังหวัดแบบบูรณาการจังหวัดอ่างทอง (ก.บ.จ.อท.) ครั้งที่ 2/2559 เมื่อวันที่ 10 มีนาคม 2559 ฝ่ายเลขานุการได้จัดทำรายงานการประชุมเสร็จแล้ว จำนวน 8 หน้า และได้นำเข้าระบบรับรองรายงานการประชุมผ่านทางเว็บไซต์จังหวัดอ่างทอง www.angthong.go.th หัวข้อ “ระบบรับรองรายงานการประชุม” เพื่อให้คณะกรรมการ/ผู้เข้าร่วมตรวจสอบและเพื่ออำนวยความสะดวกให้แก่ ส่วนราชการได้ใช้ประโยชน์ในการดำเนินงานตามนโยบายและข้อสั่งการจากการประชุม

จากระบบรับรองรายงานการประชุมปรากฏว่าไม่มีผู้ขอแก้ไขรายงานการประชุม โดยมีผู้เข้ารับรองการประชุม จำนวน 37 ราย จากคณะกรรมการฯ จำนวน ๔๑ ราย จึงนำเรียนที่ประชุมเพื่อโปรดพิจารณารับรองรายงานการประชุม

**มติที่ประชุม** รับรองรายงานการประชุม

**ระเบียบวาระที่ 3 เรื่องเพื่อทราบ**

**3.1 หลักเกณฑ์การขอใช้เงินเหลือจ่าย**

**หัวหน้ายุทธศาสตร์ฯ** ประกาศคณะกรรมการนโยบายการบริหารงานจังหวัดและกลุ่มจังหวัดแบบบูรณาการ เรื่อง กำหนดหลักเกณฑ์และวิธีปฏิบัติในการบริหารงบประมาณจังหวัดและงบประมาณกลุ่มจังหวัด โดยการโอนเปลี่ยนแปลงงบประมาณรายจ่ายของจังหวัดกลุ่มจังหวัดที่ไม่มีผลกระทบต่อแผนปฏิบัติ ราชการประจำปีของจังหวัด แผนปฏิบัติราชการของกลุ่มจังหวัด แผนพัฒนาจังหวัด และแผนพัฒนา จังหวัด ได้แก่การเปลี่ยนแปลงรายละเอียดโครงการ คือ กิจกรรม , พื้นที่ดำเนินโครงการ , งบรายจ่าย , เป้าหมายโครงการ , หน่วยงานรับผิดชอบ โดยในการเปลี่ยนให้ ก.บ.จ. และ ก.บ.ก. มีอำนาจ  
 พิจารณากลั่นกรอง และให้ความเห็นชอบและรายงานให้คณะกรรมการนโยบายการบริหารงาน  
 จังหวัดและกลุ่มจังหวัดแบบบูรณาการ (ก.น.จ.) ทราบ

**มติที่ประชุม** รับทราบ

**ระเบียบวาระที่ 4 เรื่องเพื่อพิจารณา**

**4.1 ขอความเห็นชอบในการใช้เงินเหลือจ่ายโครงการงบพัฒนาจังหวัดแบบบูรณาการจังหวัดอ่างทอง ประจำปีงบประมาณ พ.ศ. 2559**

**หัวหน้ากลุ่มงานยุทธศาสตร์ฯ** สำนักงานจังหวัดอ่างทอง ได้รวบรวมข้อมูลเงินเหลือจ่าย ประจำปีงบประมาณ พ.ศ.2559 จังหวัดอ่างทอง แล้วปรากฏว่ามีเงินเหลือจ่ายทั้งสิ้น 11,625,224 บาท (สิบเอ็ดล้านหกแสนสองหมื่นห้าพันสองร้อยยี่สิบสี่บาทถ้วน) โดยมติ (ก.บ.จ. จังหวัดอ่างทอง) ครั้งที่ 2/2559 เมื่อวันที่ 10 มีนาคม 2559 เห็นชอบให้ใช้งบประมาณเหลือจ่าย เพื่อดำเนินโครงการส่งเสริมการท่องเที่ยวสานสัมพันธ์ วัฒนธรรมประเพณี วีรชน วิถีเกษตร งบประมาณ 3,254,800 บาท (สามล้านสองแสนห้าหมื่นสี่พันแปดร้อยบาทถ้วน) ประกอบด้วย 2 กิจกรรม ดังนี้

1. กิจกรรมการจัดงานรำลึก 110 ปี เสด็จประพาสต้นเมืองอ่างทอง งบประมาณ 3,180,000 บาท (สามล้านหนึ่งแสนแปดหมื่นบาทถ้วน) ที่ทำการปกครองจังหวัดอ่างทอง เป็นหน่วยดำเนินการ

2. กิจกรรมสืบสานศิลปะการแสดงพื้นบ้าน “โขนสด” งบประมาณ 74,800 บาท  
 (เจ็ดหมื่นสี่พันแปดร้อยบาทถ้วน) สำนักงานวัฒนธรรมจังหวัดอ่างทอง เป็นหน่วยงานดำเนินการ

ดังนั้น คงเหลืองบประมาณที่สามารถขอใช้ได้อีก 8,370,424 บาท ซึ่งในการ ประชุม (ก.บ.จ.จังหวัดอ่างทอง) ครั้งที่ 3/2559 มีหน่วยงานขอใช้งบประมาณเหลือจ่าย ดังต่อไปนี้

**4.1.1 โครงการบริหารจัดการน้ำแบบบูรณาการ**

**ผู้อำนวยการโครงการชลประทานอ่างทอง** โครงการชลประทานอ่างทองเสนอขอใช้งบประมาณเหลือจ่ายจาก  
 โครงการพัฒนาจังหวัดแบบบูรณาการจังหวัดอ่างทอง ประจำปีงบประมาณ พ.ศ. 2559 รวม 3,800,000 บาท เพื่อดำเนินกิจกรรมขุดลอก ดังนี้

(1) ขุดลอกหนองคาง หมู่ที่ 1 , 2 ตำบลบ่อแร่ อำเภอโพธิ์ทอง จังหวัดอ่างทอง  
พื้นที่หนอง 18.20 ไร่ ขุดลึกเฉลี่ย 1.00 – 1.50 เมตร ปริมาณดินขุดลอกไม่น้อยกว่า 30,000 ลูกบาศก์เมตร งบประมาณ 1,700,000 บาท

(2) ขุดลอกหนองผักชี หมู่ที่ 3 ตำบลโคกพุทรา อำเภอโพธิ์ทอง จังหวัดอ่างทอง  
 พื้นที่หนอง 15.00 ไร่ ขุดลึกเฉลี่ย 1.00 – 1.50 เมตร ปริมาณดินขุดลอกไม่น้อยกว่า 1.00 – 1.50 เมตร งบประมาณ 1,600,000 บาท

(3) ขุดลอกหนองเป็ด หมู่ที่ 4 ตำบลโคกพุทรา อำเภอโพธิ์ทอง จังหวัดอ่างทอง  
 พื้นที่หนอง 7.19 ไร่ ขุดลึกเฉลี่ย 0.80 – 1.00 เมตร ปริมาณดินขุดลอกไม่น้อยกว่า  
 10,000 ลูกบาศก์เมตร งบประมาณ 500,000 บาท

**4.1.2 โครงการพัฒนาปัจจัยพื้นฐานในการท่องเที่ยว**

**โยธาธิการและผังเมืองจังหวัดอ่างทอง** สำนักงานโยธาธิการและผังเมืองจังหวัดอ่างทอง ขอรับการจัดสรรงบประมาณ เพื่อใช้ในการจัดทำป้ายแนะนำแหล่งท่องเที่ยวจังหวัดอ่างทอง เพื่อเป็นการส่งเสริมแนะนำแหล่งท่องเที่ยวให้กับนักท่องเที่ยวที่มาเที่ยวจังหวัดอ่างทอง งบประมาณ 1,902,000 บาท

**4.1.3 โครงการส่งเสริมอาชีพสร้างโอกาส สร้างรายได้ของประชาชน**

**กิจกรรม พัฒนาพื้นที่แก้มลิงหนองเจ็ดเส้น อันเนื่องมาจากพระราชดำริ ตำบลหัวไผ่ อำเภอเมืองอ่างทอง ตำบลสายทอง อำเภอป่าโมก จังหวัดอ่างทอง**

(1) กิจกรรมก่อสร้างประตูรั้ว และป้อมยามเพื่อรักษาความปลอดภัย

**โยธาธิการและผังเมืองจังหวัดอ่างทอง** สำนักงานโยธาธิการและผังเมืองจังหวัดอ่างทอง ขอรับการจัดสรรงบประมาณ ในการก่อสร้างประตูรั้ว และป้อมยามเพื่อรักษาความปลอดภัย ในพื้นที่โครงการฯ จำนวน 5 แห่ง แห่งละ 290,000 บาท รวมจำนวน 1,450,000 บาท เพื่อเป็นการป้องกัน ดูแลความปลอดภัยภายในโครงการฯ เนื่องจากปัจจุบันมีกลุ่มวัยรุ่นเข้าไปมั่วสุมอยู่ในโครงการฯ เป็นจำนวนมาก

(2) กิจกรรมปรับปรุงถนนภายในโครงการ

**ผู้อำนวยการโครงการชลประทานอ่างทอง** โครงการชลประทานอ่างทอง ได้ดำเนินการสำรวจพื้นที่ และพบว่าผิวจราจร มีการชำรุด เสียหาย ความยาวรวมประมาณ 150 เมตร ความกว้าง 420 เมตร จึงขอรับการสนับสนุน งบประมาณในการซ่อมบำรุง จำนวน 450,000 บาท

(3) กิจกรรมปรับปรุงติดตั้งระบบไฟฟ้าส่องสว่างโดยใช้หลอด LED

**เกษตรและสหกรณ์จังหวัดอ่างทอง** เนื่องจากระบบไฟฟ้าส่องสว่างภายใต้โครงการฯ ได้เกิดการชำรุดและเสียหาย  
 ทางสำนักงานเกษตรและสหกรณ์จังหวัดอ่างทอง จึงขอรับการสนับสนุนงบประมาณ เพื่อซ่อมแซมระบบไฟฟ้าส่องสว่างทั้งบริเวณรอบโครงการฯ จำนวน 56,000 บาท

(4) กิจกรรมปรับปรุงโรงเรือนอเนกประสงค์

**เกษตรและสหกรณ์จังหวัดอ่างทอง** สำนักนักงานเกษตรและสหกรณ์จังหวัดอ่างทอง ขอรับการสนับงบประมาณ เหลือจ่ายเพื่อใช้ในการปรับปรุงโรงเรือนอเนกประสงค์ ภายในโครงการฯ งบประมาณ 105,000 บาท

(5) กิจกรรมปรับปรุงโรงเรือนสาธิตการทำปุ๋ยหมัก

**ผู้อำนวยการสถานีพัฒนาที่ดินอ่างทอง** สถานีพัฒนาที่ดินอ่างทอง ขอรับการสนับสนุนงบประมาณเพื่อปรับปรุง โรงเรือนสาธิตการทำปุ๋ยหมัก โดยทางสถานีพัฒนาที่ดินอ่างทองมีงบประมาณอยู่จำนวนหนึ่ง จึงขอรับการจัดสรรงบประมาณจากจังหวัดเพิ่มเติมอีกจำนวน 20,000 บาท

(6) กิจกรรมปรับภูมิทัศน์บริเวณแสดงพันธุ์พืช และปลูกต้นไม้บริเวณโดยรอบ พร้อมระบบน้ำ

**โยธาธิการและผังเมืองจังหวัดอ่างทอง** สำนักงานโยธาธิการและผังเมืองจังหวัดอ่างทองมีโครงการปรับภูมิทัศน์ โดยจะดำเนินการปลูกต้นลีลาวดี รอบโครงการฯ จึงขอรับการสนับสนุน งบประมาณจำนวน 546,800 บาท

(7) ปรับปรุงหอชมวิว

**โยธาธิการและผังเมืองจังหวัดอ่างทอง** สำนักงานโยธาธิการและผังเมืองจังหวัดขอรับการจัดสรรงบประมาณ เพื่อใช้ในการปรับปรุงหอชมวิวไว้สำหรับต้อนรับนักท่องเที่ยวที่เข้ามาเที่ยวภายในโครงการฯ โดยขอรับการจัดสรรงบประมาณจำนวน 40,000 บาท

**มติที่ประชุม** ที่ประชุมได้ร่วมกันพิจารณาการขอใช้งบประมาณเหลือจ่ายดังกล่าว โดยได้ตัด และปรับลดกิจกรรมพร้อมงบประมาณบางกิจกรรมแล้ว มีมติเห็นชอบจัดสรรงบประมาณให้ หน่วยงานดำเนินโครงการ รวม 3 โครงการ 12 กิจกรรม งบประมาณรวม 8,369,000 บาท คงเหลืองบประมาณเหลือจ่าย จำนวน 624 บาท ดังนี้

|  |  |  |  |
| --- | --- | --- | --- |
| **ที่** | **โครงการ/กิจกรรม** | **งบประมาณที่ขอใช้ (บาท)** | **หน่วยงานดำเนินการ** |
| **1. โครงการบริหารจัดการน้ำแบบบูรณาการ** | | **3,800,000** |  |
|  | 1.1 ขุดลอกหนองคาง หมู่ที่ 1 , 2 ตำบลบ่อแร่ อำเภอโพธิ์ทอง  จังหวัดอ่างทอง | 1,700,000 | โครงการชลประทานอ่างทอง |
|  | 1.2 ขุดลอกหนองผักชี หมู่ที่ 3 ตำบลโคกพุทรา อำเภอโพธิ์ทอง จังหวัดอ่างทอง | 1,600,000 | โครงการชลประทานอ่างทอง |
|  | 1.3 ขุดลอกหนองเป็ด หมู่ที่ 4 ตำบลโคกพุทรา อำเภอโพธิ์ทอง  จังหวัดอ่างทอง | 500,000 | โครงการชลประทานอ่างทอง |
| **2. โครงการพัฒนาปัจจัยพื้นฐานในการท่องเที่ยว** | | **1,902,000** |  |
|  | กิจกรรม จัดทำป้ายแนะนำแหล่งท่องเที่ยวจังหวัดอ่างทอง | 1,902,000 | สำนักงานโยธาธิการและผังเมืองจังหวัดอ่างทอง |
| **ที่** | **โครงการ/กิจกรรม** | **งบประมาณที่ขอใช้ (บาท)** | **หน่วยงานดำเนินการ** |
| **3. โครงการส่งเสริมอาชีพสร้างโอกาส สร้างรายได้ของประชาชน** | | **2,667,800** |  |
|  | **กิจกรรม** พัฒนาพื้นที่แก้มลิงหนองเจ็ดเส้น อันเนื่องมาจากำพระราชดำริ ตำบลหัวไผ่ อำเภอเมืองอ่างทอง ตำบลสายทอง อำเภอป่าโมก |  |  |
| 3.1 ก่อสร้างประตูรั้ว | 280,000 | สำนักงานโยธาธิการและผังเมืองจังหวัดอ่างทอง |
| 3.2 ปรับปรุงถนนภายในโครงการ | 450,000 | โครงการชลประทานอ่างทอง |
| 3.3 ปรับปรุงติดตั้งระบบไฟฟ้าส่องสว่างโดยใช้หลอดLED | 56,000 | สำนักงานเกษตรและสหกรณ์จังหวัดอ่างทอง |
| 3.4 ปรับปรุงโรงเรือนสาธิตการทำปุ๋ยหมัก | 20,000 | สถานีพัฒนาที่ดินอ่างทอง |
| 3.5 ปรับภูมิทัศน์บริเวณแสดงพันธุ์พืช และปลูกต้นไม้บริเวณโดยรอบ | 1,184,800 | สำนักงานโยธาธิการและผังเมืองจังหวัดอ่างทอง |
| 3.6 วางระบบน้ำภายในโครงการ | 300,000 | สำนักงานโยธาธิการและผังเมืองจังหวัดอ่างทอง |
| 3.7 ปรับปรุงหอชมวิว | 97,000 | สำนักงานโยธาธิการและผังเมืองจังหวัดอ่างทอง |
| 3.8 ปรับปรุงโรงเรือนและพันธุ์พืช พร้อมระบบน้ำภายในและพันธุ์พืช | 280,000 | สำนักงานเกษตรจังหวัดอ่างทอง |
| **รวม** | | **8,369,800** | **คงเหลือ 624 บาท** |

**ระเบียบวาระที่ 5 เรื่องอื่นๆ**

**-**

**เลิกประชุมเวลา** 15.30 น.

(ลงชื่อ) ผู้จดรายงานการประชุม

นางสาวสุธีรา บุญประดิษฐ์

พนักงานวิเคราะห์นโยบายและแผน

(ลงชื่อ) ผู้ตรวจรายงานการประชุม

นางสาววีรวรรณ จันทนเสวี

หัวหน้ากลุ่มงานยุทธศาสตร์การพัฒนาจังหวัด